Felvidék.ma

Nagycsütörtöki szentmise Pozsonyban
2023-04-06 17:00 (Europe/Bratislava) | Ferences templom, Pozsony, Szlovákia
Április 6-án, csütörtökön 17.00 órai kezdettel tartják meg a nagycsütörtöki magyar nyelvű szentmisét a pozsonyi ferences templomban.

Nagypénteki magyar alkalmak Pozsonyban
2023-04-07 10:00 (Europe/Bratislava) | Több helyszín, Pozsony, Szlovákia
Április 7-én, pénteken 10.00 órai kezdettel szervezik meg a keresztúti ájtatosság a máriavölgyi kálvárián. 17.30 nagypénteki szertartás a pozsonyi Ferences templomban.

Húsvétváró Berzétén
2023-04-08 09:00 (Europe/Bratislava)

Húsvéti bál Misivel Rimaszombatban
2023-04-08 19:00 (Europe/Bratislava)

Húsvétvasárnapi magyar szentmisék Pozsonyban
2023-04-09 09:00 (Europe/Bratislava) | Több helyszín, Pozsony, Szlovákia
Április 9-én, vasárnap 9.00 órai kezdettel szervezik meg a magyar nyelvű húsvétvasárnapi szentmisét a pozsonyi ferences templomban, majd 18.00 órai kezdettel a Virágvölgyi templomban.

Húsvéti bál
2023-04-09 19:30 (Europe/Bratislava) | Kultúrház, Ipolyszakállos, Szlovákia
Április 9-én, vasárnap 19.30 kezdettel szervezik meg a húsvéti bált az ipolyszakállosi kultúrházban.
Belépő 12 euró. További részletek a plakáton olvashatóak.

Az ajnácskői önkéntes tűzoltók húsvéti bálja
2023-04-09 20:00 (Europe/Bratislava)

Húsvéthétfői magyar szentmisék Pozsonyban
2023-04-10 08:00 (Europe/Bratislava) | Több helyszín, Szlovákia
Április 10-én, hétfőn 8.00 órai kezdettel szervezik meg a magyar nyelvű húsvéthétfői szentmisét a pozsonyi ferences templomban, majd 10.30 kezdettel a horvátújfalui templomban.

XVI. Palóc Húsvét a füleki várban
2023-04-10 10:30 (Europe/Bratislava)
Április 10-én, hétfőn 10.30 kezdettel szervezik meg a XVI. Palóc Húsvétot a füleki várban. A részletes program a plakáton olvasható.

Nemzetünk Hímes Tojásai 2024
2024-03-20 - 2024-03-25
FELHÍVÁS A MAGYARLAKTA TERÜLETEKEN ÉLŐ TOJÁST DÍSZÍTŐK RÉSZÉRE – IMMÁR ÖTÖDIK ÉVE

Minden évben eljön a húsvét, és ekkor a tojások ünneplőbe öltöznek, hímes tojássá változnak. Több száz éves hagyomány a Kárpát-medencében, hogy a lányok-asszonyok elkészítik saját hímes tojásaikat. Ez élő hagyományunk ma is itt a Kárpát-medencében.

Készüljünk a 2024-es húsvétra tojásfestéssel! Gyűjtsük össze virtuálisan ezeket a saját készítésű hímes tojásokat! Ennek összefogására és népszerűsítésére vállalkozik a Nemzetünk hímes tojásai 2024. program. Virtuális képsorozatot állítunk össze, mely megmutatja, hogy idén milyen hímes tojások készülnek a magyarlakta területeken. Közösen hozzuk létre ezt az albumot, ezzel köszöntjük a húsvétot.
Kik vehetnek részt a programban?
Várjuk gyerekek-felnőttek, nők-férfiak saját készítésű hímes tojásait életkortól, foglalkozástól függetlenül.
Milyen tojással kerülhetek be ebbe a virtuális kiállításba?
A hímes tojást készítheted hagyományos népi technikával, de bármilyen más módon is díszítheted a tojást. Úgy ahogy szoktátok az előző években, vagy éppen megújítva azokat. Ha a család vagy közösség több tagja is alkot, azokat külön-külön személyenként lehet elküldeni. Mindenki egyetlen tojással vehet részt a programban. Nem kell feladni ezt a kis törékeny varázslatot, elég, ha befotózod.
Milyen fotót küldjek?
Kérünk, hogy az általad készített hímes tojást vedd a tenyeredbe és úgy fotózd le! Ezzel azt mutatjuk meg, hogy saját kezünkkel csináltuk. Minden fotón csak a kezed és benne a hímes tojásod szerepeljen. Nem kell arc, egész alakos kép, csak lássuk a tenyeredet és a szépen díszített tojást, semmi mást.
Milyen információkat adjak meg magamról és a hímes tojásról?
Csatoljuk azt a regisztrációs lapot, amin szerepel a hímes tojásról és készítőjéről néhány adat.
Kinek küldjem a fotót és milyen formátumban?
Elég elektronikusan visszaküldeni a kitöltött regisztrációs lapot és külön csatolva a .jpg formátumú fotót, lehetőleg 300 dpi felbontásban, maximum 2 MB méretben a következő
e-mail címre: nemzetunk.himestojasai@gmail.com
Meddig van időm csatlakozni a virtuális tárlathoz?
2024. március 25-ig várjuk a beérkezést e-mail-en.
Mutassuk meg a saját hímes tojásunkat és gyönyörködjünk nemzetünk többi hímes tojásában is!
Hogy minél többen értesüljenek a programról és minél színesebb legyen a tárlat, kérünk, add tovább a felhívást! https://www.facebook.com/nemzetunkhimestojasai
Szervező: Mosonyi Éva tojásíró népi iparművész
Felhívás_Nemzetünk Hímes Tojásai-2024
Jelentkezési lap

Tojásfadíszítés Ajnácskőn
2024-03-22 17:00 (Europe/Bratislava)

Húsvéti Palóc Piac
2024-03-23 10:00 (Europe/Bratislava) | Zsinagóga udvara, Ipolyság, Szlovákia
Március 23-án, szombaton 10.00 órai kezdettel szervezik meg a Húsvéti Palóc Piacot az ipolysági zsinagóga udvarán.

A gömöri hímestojásfestés titkai Miskolcon
2024-03-27 17:00 (Europe/Bratislava)
A gömöri hímes tojás minta több, mint 100 éves múltra tekint vissza. A mintakincs és a technika kezdetben anyáról lányára szállt, így őrizve meg a tudást. Zsuponyóné Ujváry Mária 1990-ben Putnokon a Gömöri Múzeum népművelőjeként találkozott Hárskúti Imrénével, a Ragályon élt tojásírózó asszonnyal, akinek gömöri mintái és bravúros keze munkája csodálatba ejtette a fiatal érdeklődőt.
2004-ben Ujváry Mária, a Törékeny varázslatok című könyvében leírta a díszítés menetét. Napjainkban Magyarországon ő a gömöri tájegység népi tojásíró művészetének leghitelesebb művelője. Mária elkötelezett aziránt, hogy a gömöri technikát, és mintakincset minél többen megismerjék, megkedveljék és díszítsék. Ezért az előadásra elviszi csodálatos hímestojás gyűújteményének egy részét, s arra is lehetősége lesz az érdeklődőknek, hogy sajátkezűleg karcoljanak, írjanak az általa hozott és kifújt tojásokra.

Húsvét a múzeumban
2024-03-30 13:00 (Europe/Bratislava) | Galántai Honismeretei Múzeum
Március 30-án, szombaton 13.00 órai kezdettel szervezik meg a húsvét a múzeumban című rendezvényt a Galántai Honismereti Múzeumban.

XVII. Palóc Húsvét a füleki várban
2024-04-01 10:30 (Europe/Bratislava) | Füleki vár, Fülek, Szlovákia
Április 1-én, hétfőn 10.30 kezdettel szervezik meg a XVII. Palóc Húsvétot a füleki várban.
A részletes program a plakáton olvasható.

Szülői továbbképzés Dyekiss Virág ötleteivel Pozsonyban
2025-04-05 10:30 (Europe/Budapest) | Liszt Intézet, Pozsony, Szlovákia
Április 5-én, szombaton 10.30 kezdettel szervezik meg a szülői továbbképzés Dyekiss Virág ötleteivel a Liszt Intézet Pozsony épületében.
A részletes program:
– 10:30-tól érkezés
– 11:00 Dyekiss Virág 9-gyermekes édesanya, néprajzkutató előadása az ünnepek megtartásáról a családban
– 12:30 szendvicsebéd és kötetlen beszélgetés (az épületen belül)
– 13:30 Dyekiss Virág praktikus előadásának második része
– 15:00 Hozzászólások („Mit viszek magammal?“), záróima
– 15:30-kor hazaindulás
Kérjük, hogy azok jelentkezzenek, akik délelőtt a kezdés előtt meg tudnak érkezni, s a programon végig tudnak maradni. A program ingyenes, ám kérjük, hogy akiknek nem jelent gondot, a helyszínen kihelyezett becsületkasszába (legalább) 10€/fő adománnyal járuljanak hozzá a szervezett program kiadásaihoz (szendvicsebéd, üdítő, az előadó útiköltsége,…), köszönjük!
Jelentkezési határidő: március 26.
Jelentkezési lehetőség: https://docs.google.com/forms/d/e/1FAIpQLSeOCn2ig4orbJ5F6zLcwX0HcLYI_4QNnRUx5xiI66Imd3JD_A/viewform
A link megtalálható a www.pozsonyikatolikusok.sk honlapon.

Nagypénteki keresztút a füleki várban
2025-04-18 09:00 (Europe/Budapest)
